CELEX: E2014P0003
Language: sl
Date: 2014-01-10 00:00:00
Title: Tožba Nadzornega organa Efte proti Kraljevini Norveški, vložena dne 10. januarja 2014 (Zadeva E-3/14)

8.5.2014   
            
            
               SL
            
            
               Uradni list Evropske unije
            
            
               C 138/32
            
         Tožba Nadzornega organa Efte proti Kraljevini Norveški, vložena dne 10. januarja 2014
   (Zadeva E-3/14)
   (2014/C 138/09)
   Nadzorni organ Efte, ki ga zastopata Xavier Lewis in Markus Schneider, zastopnika za Nadzorni organ Efte, Rue Belliard 35, 1040 Bruselj, Belgija, je 10. januarja 2014 pri Sodišču Efte vložil tožbo proti Kraljevini Norveški.
   Nadzorni organ Sodišču Efte predlaga, naj:
   
               1.
            
            
               ugotovi, da Kraljevina Norveška s tem, ker v predpisanem roku ni sprejela potrebnih ukrepov za izvajanje akta iz točke 65a Priloge XIII k Sporazumu o Evropskem gospodarskem prostoru (Direktiva 2009/12/ES Evropskega parlamenta in Sveta z dne 11. marca 2009 o letaliških pristojbinah), kakor je bil prilagojen Sporazumu EGP s Protokolom 1 k Sporazumu, in/ali o teh ukrepih ni takoj obvestila nadzornega organa Efte, ni izpolnila svojih obveznosti iz navedenega akta in člena 7 Sporazuma EGP;
            
         
               2.
            
            
               Kraljevini Norveški naloži plačilo stroškov postopka.
            
         
      Pravna podlaga in dejansko stanje ter navedeni tožbeni razlogi:
   
               —
            
            
               razlog za tožbo je, da Norveška do 30. marca 2013 ni ukrepala, da bi svojo zakonodajo uskladila z obrazloženim mnenjem Nadzornega organa Efte z dne 30. januarja 2013, saj v svoj nacionalni pravni red ni prenesla Direktive 2009/12/ES Evropskega parlamenta in Sveta z dne 11. marca 2009 o letaliških pristojbinah (v nadaljnjem besedilu: akt), navedene v točki 65a Priloge XIII k Sporazumu o Evropskem gospodarskem prostoru in kakor je bila prilagojena Sporazumu EGP s Protokolom 1 k Sporazumu EGP,
            
         
               —
            
            
               Nadzorni organ Efte ugotavlja, da Norveška s tem, ker v predpisanem roku ni sprejela potrebnih ukrepov za izvajanje akta in/ali obvestila Nadzornega organa o takih ukrepih, ni izpolnila svojih obveznosti iz člena 13 navedenega akta in iz člena 7 Sporazuma EGP.